CELEX: C2005/281/15
Language: el
Date: 2005-11-12 00:00:00
Title: Υπόθεση C-332/05: Αίτηση για την έκδοση προδικαστικής αποφάσεως που υπέβαλε το Bundessozialgericht με απόφαση της 5ης Ιουλίου 2005 στην υπόθεση Aldo Celozzi κατά Innungskrankenkasse Baden-Württemberg

12.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/8
            
         Αίτηση για την έκδοση προδικαστικής αποφάσεως που υπέβαλε το Bundessozialgericht με απόφαση της 5ης Ιουλίου 2005 στην υπόθεση Aldo Celozzi κατά Innungskrankenkasse Baden-Württemberg
   (Υπόθεση C-332/05)
   (2005/C 281/15)
   Γλώσσα διαδικασίας: η γερμανική
   Με απόφαση της 5ης Ιουλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 12 Σεπτεμβρίου 2005, το Bundessozialgericht, στο πλαίσιο της διαφοράς μεταξύ Aldo Celozzi και Innungskrankenkasse Baden-Württemberg, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί του εξής ερωτήματος:
   Συμβιβάζεται με τις διατάξεις του πρωτογενούς και/ή του παράγωγου δικαίου των Ευρωπαϊκών Κοινοτήτων [και ειδικότερα με το άρθρο 39 ΕΚ (πρώην άρθρο 48 της Συνθήκης ΕΚ), το άρθρο 3, παράγραφος 1, και το άρθρο 23, παράγραφος 3, του κανονισμού (ΕΟΚ) 1408/71 και το άρθρο 7, παράγραφος 2, του κανονισμού (ΕΟΚ) 1612/68 (1)] το γεγονός ότι ο έγγαμος διακινούμενος εργαζόμενος που απασχολείται στη Γερμανία και του οποίου ο σύζυγος κατοικεί σε άλλο κράτος μέλος λαμβάνει επίδομα ασθένειας που συναρτάται πάντοτε προς τις καθαρές αποδοχές του, οι οποίες προκύπτουν από τη φορολογική κατηγορία που αναγράφεται στη φορολογική κάρτα του εργαζόμενου, χωρίς να λαμβάνεται υπόψη η μεταγενέστερη, αναδρομική και ευνοϊκή γι' αυτόν μεταβολή των φορολογικών στοιχείων που εξαρτώνται από την οικογενειακή του κατάσταση;
   
      (1)  ΕΕ ειδ. έκδ. 05/001, σ. 33.